**ԱՄՓՈՓԱԹԵՐԹ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷԿՈՆՈՄԻԿԱՅԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| **1. ՀՀ ֆինանսների նախարարություն** | | **15.10.2021թ.** |
| **01/8-1/16715-2021** |
| Նախագծի ընդունման հիմնավորմամբ (այսուհետ՝ Հիմնավորում) ներկայացվել են յուրաքանչյուր միջոցառման գծով փաստացի ձևավորված, վճարված և մինչև տարեվերջ ձևավորվելիք պարտավորությունների կատարման համար անհրաժեշտ գումարները՝ կցելով նաև վարկային հաշվիչները: Այս կապակցությամբ հարկ է նշել, որ վարկային հաշվիչների հաշվարկները կատարվել են մինչև 2022թ. առկա վարկի գումարի և 2022թ. կանխատեսվող վարկի գումարի նկատմամբ: Ընդ որում Հիմնավորմամբ որոշ միջոցառումների դեպքում բացի տարեկան պարտավորությունների կատարման համար անհրաժեշտ գումարից ներկայացվել են նաև 2022թ. ապրիլի 24-ի դրությամբ կատարված փաստացի վճարումները և 1-ին կիսամյակի կտրվածքով հաշվարկված պարտավորությունները: Սակայն միևնույն ժամանակահատվածի համար Հիմնավորմամբ և վարկային հաշվիչներով ներկայացված գումարները չեն համապատասխանում միմյանց, մասնավորապես.   1. Հիմնավորման համաձայն 1022-12004 Գյուղատնտեսական հումքի մթերումների (գնումների) նպատակով տրամադրվող վարկերի տոկոսադրույքների սուբսիդավորում միջոցառման գծով 2022թ. ապրիլի 24-ի դրությամբ կատարված փաստացի վճարումները կազմել են 1,383.8 մլն դրամ, իսկ վարկային հաշվիչի համաձայն այդ գումարը կազմում է 1,868.6 մլն դրամ, 2022թ. առաջին կիսամյակի կտրվածքով հաշվարկված պարտավորությունը Հիմնավորմամբ ներկայացվել է 2,917.7 մլն դրամ, վարկային հաշվիչով կազմում է 2,809.8 մլն դրամ,   2. 1187-12004 Հայաստանի Հանրապետության ագրոպարենային ոլորտի սարքավորումների լիզինգի աջակցության ծրագիր միջոցառման գծով 2022թ. ապրիլի 24-ի դրությամբ կատարված փաստացի վճարումները Հիմնավորման համաձայն կազմել են 701.9 մլն դրամ, իսկ վարկային հաշվիչի համաձայն այդ գումարը կազմում է 622.6 մլն դրամ, 2022թ. առաջին կիսամյակի կտրվածքով հաշվարկված պարտավորությունը Հիմնավորմամբ ներկայացվել է 879.5 մլն դրամ, վարկային հաշվիչով կազմում է 742.2 մլն դրամ,   1. Հիմնավորման համաձայն 1187-12009 Հայաստանի Հանրապետությունում խաղողի, ժամանակակից տեխնոլոգիաներով մշակվող ինտենսիվ պտղատու այգիների և հատապտղանոցների հիմնման համար պետական աջակցություն միջոցառման գծով անհրաժեշտ է լրացուցիչ 814.2 մլն դրամ գումար, որից 314.2 մլն դրամն առաջին կիսամյակում: Այնինչ նշված միջոցառման 2022թ. 1-ին կիսամյակի կանխատեսվող պարտավորությունների հաշվարկ-հիմնավորման համաձայն նշված գումարը կազմում է 315.9 մլն դրամ, որից միայն 108.1 մլն դրամն է ներկայացված վճարման և այլն:   Ելնելով վերոգրյալից և հաշվի առնելով վարկային հաշվիչներում, հաշվարկ-հիմնավորումներում և Հիմնավորման մեջ ներկայացված մոտեցումներում առկա անհամապատասխանությունները, ինչպես նաև այն, որ Նախագծի ընդունումը կհանգեցնի «ՀՀ 2022 թվականի պետական բյուջեի մասին» օրենքով նախատեսված «ՀՀ կառավարության պահուստային ֆոնդ» ծախսային ծրագրի գծով 1-ին կիսամյակի համար նախատեսված ճշտված չափաքանակի գերազանցմանը, առաջարկում ենք Նախագիծը ներկայացնելիս hիմք ընդունել որևէ պահի դրությամբ փաստացի ձևավորված պարտավորությունները:  Ինչ վերաբերում է Նախագծի հավելվածներին, ապա խմբագրական առումով հայտնում ենք հետևյալը.  1. Նախագծի N 2 հավելվածում անհրաժեշտ է հանել Հարկային եկամուտներ և պետական տուրքեր տողը:  2. Նախագծի N 6 հավելվածում 1187-12009, 1187-12010 և 1187-12015 միջոցառումների Միջոցառումները կատարող պետական մարմինների և դրամաշնորհ ստացող տնտեսվարող սուբյեկտների անվանումները սյունակում ներկայացված տնտեսվարողների նկարագրությունն անհրաժեշտ է փոխարինել «ՀՀ կառավարության կողմից հաստատված համապատասխան ծրագրի չափանիշները բավարարող շահառուներ» բառերով: | Ընդունվել է մասամբ.  Խմբագրվել է և ներկայացվել են համապատասխան հիմնավորումներ. առաջին կիսամյակի համար Նախագծով պահանջվող գումարների համար հիմք են հանդիսացել Գյուղական ֆինանսավորման կառույցի կողմից ֆինանսական կառույցներից հավաքագրված տեղեկատվության համաձայն ներկայացված փաստացի պարտավորությունները, ինն ամսվա և տարեկան կտրվածքով պարտավորությունները կանխատեսվել են ըստ վարկային հաշվիչների մայիսի 31-ի դրությամբ առկա վարկային պորտֆելներով: Տեղեկացնում ենք, որ վարկային հաշվիչով հաշվարկված պարտավորությունների և փաստացի պահանջվող պարտավորությունների միջև առկա անհամապատասխանությունների պատճառը վարկերի տրամադրման ժամկետներն են, արտոնյալ ժամկետները և/կամ իրականացվող մարումները. վարկային հաշվիչներում հաշվարկը իրականացվում է միջինացված կամ առավելագույն տրամադրման ժամկետներով:  Տեղեկացնում ենք, որ 1022-12004 Գյուղատնտեսական հումքի մթերումների (գնումների) նպատակով տրամադրվող վարկերի տոկոսադրույքների սուբսիդավորում միջոցառման գծով Հիմնավորմամբ և վարկային հաշվիչներով ներկայացված գումարների անհամապատասխանություն չկա. պարզապես միջոցառման շրջանակներում առաջին եռամսյակով բացակայել են ֆինանսական միջոցները՝ հաշվիչով արտացոլված ամբողջական պարտավորության մարման համար: Ինչ վերաբերում է կիսամյակի կտրվածքով ներկայացված ֆինանսական միջոցների և վարկային հաշվիչով հաշվարկված պարտավորության անհամապատասխանությանը, ապա տեղեկացնում ենք, որ հաշվարկը ներկայացվել էր կանխատեսվող նոր պարտավորությունների ստանձնման պարագայում անհրաժեշտ ֆինանսական միջոցների ներգրավման հաշվարկով, սակայն հաշվի է առնվել ՖՆ առաջարկությունը, որ միայն առկա պարտավորությունների չափով ներկայացվի Նախագիծը՝ Պահուստային ֆոնդի անբավարար միջոցների հետ կապված, Նախագիծը լրամշակվել է՝ հիմք ընդունելով նաև ԳՖԿ-ի կողմից ներկայացված փաստացի պարտավորության մասով տեղեկատվությունը:  Ընդունվել է  Ներկայացվել են ինչ որ պահի դրությամբ տրամադրված վարկային պորտֆելի նկատմաբ հաշվարկված վարկային հաշվիչներ և կանխատեսվող նոր պարտավորություններ չեն հաշվարկվել:    Ընդունվել է մասամբ  Միջոցառման գծով ներկայացված 2022թ. 1-ին կիսամյակի կանխատեսվող պարտավորությունների հաշվարկ-հիմնավորման 315.9 մլն դրամի և Նախագծով պահանջվող 314.2 մլն դրամի տարբերության պատճառը հաշվում առկա 1.7 մլն դրամ ֆինանսական միջոցներն էին՝ տվյալ պահի դրությամբ: Միջոցառման գծով Նախագիծն ամբողջությամբ խմբագրվել է. ներկայացվել է փաստացի այգեհիմնումն իրականացրած շահառուների հետ կնքված պայմանագրերի հաշվարկով: Իսկ ինչ վերաբերվում է առաջարկությանը՝ տարեկան կտրվածքով միայն փաստացի կնքված պայմանագրերով ներկայացնելուն, ապա այն չի ընդունվել, քանի որ համաձայն ՀՀ կառավարության 29.03.2019թ. N 361-Լ որոշման 45-րդ կետի, Նախարարությունը պարտավորվում է պայմանագրի կնքումից հետո 5 աշխատանքային օրվա ընթացքում տրամադրել պայմանագրով նախատեսված փոխհատուցումը:    Ընդունվել է  Միջոցառումների գծով ֆինանսական կառույցներից հավաքագրվել և ներկայացվել է ճշտված վարկային հաշվիչներ՝ մայիսի 31-ի դրությամբ ձևավորված ֆինանսական պարտավորությունների հաշվարկով: Նախագիծը խմբագրվել է:  Ընդունվել է  Խմբագրվել է | |